JohanHeinsen/ENO huggingface dataset:
Odense Adresse-Contoirs Efterretninger, 1848-06-22
Hertugen af Augustenborg er den 18de med sin ældste Søn ankommen til Altona; samme Dag passerede en Afdeling preussisk Artilleri (otte 24 pundige Bombekanoner) gjennem Staden nordpaa. Den haderslevske Deputation er vendt tilbage til Rendsborg fra Berlin, hvor den i de sidste urolige Dage Jntet har kunne udrette. Det er en Sum af 3 3/4 Mill. Rbd., til hvis Tilveiebringelse Stænderforsamlingen i Rendsborg skal anvise extraordinaire Udveie; Debatterne om denne Gienstand have været levende og det blev tilsidst med 41 mod 31 Stemmer besluttet ikke at nedsætte nogen Kommittee; Man antog, at Regnskaberne foreløbigen skulle føres i Rbd., ligeledes at Man skulde vedblive med dansk Kommando, hvorimod, Dansk Eiendom for Fremtiden ikke skulde indbrændes i Skibene.
Odense Adresse-Contoirs Efterretninger, 1848-06-22
Forbundsforsamlingen har i Mødet den 16de besluttet, at Hertugdømmet Lauenborg midlertidig, dog Hs. Maj. Kongen af Danmarks Rettigheder ubeskaarne" (!) skal administreres af Forbundet, til hvilken Ende den badenske Gesandt ufortøvet som Kommissarius skal afgaae til Stedet for at indsætte en interimistisk Forvaltning. - Ogsaa de preussiske Fæstninger Pillau og Danzig skulle strax armeres og sættes paa Krigsfod.
Odense Adresse-Contoirs Efterretninger, 1848-06-22
- J Prag have Czecherne ikke antaget de dem tilstaaede Betingelser, men begyndt Kampen igjen endnu den 13de: den 15de trak Fyrst Windisch-Gratz sig udaf Byen, hvor han ikke kunde blive Herre over de nyopførte Barrikader og bombarderede en Deel af Byen fra de nærliggende Høider; den 18de vilde Man imidlertid have den Efterretning i Wien, at Staden havde kapituleret og at Oprørerne havde stillet 14 Gidsler, hvorefter Fyrsten atter var rykket ind med Tropperne. - Østerrigerne have i det Venetianske ogsaa indtaget Padua og Treviso, derimod ere de i Lombardiet fortrængte fra deres stærke Position ved Rivoli. Forbundsdagen har protesteret mod Blokaden af Triest. (Forl.)
Odense Adresse-Contoirs Efterretninger, 1848-06-22
Skibs= og Handels-Efterretninger. Hamborg den 17 Juni. Korn i Almindelighed let sælgeligt til noget lavere Priser. 111 112 Pds. Byg af Danmark til Forsendelse til Engelland solgt til 6 Mk. 4 s. Bco. pr. Td. - London d. 11de Flauhed; Hvede uforandret, Byg 1 sh. lavere: Bønner og Ærter flaue, Havre fast.
Odense Adresse-Contoirs Efterretninger, 1848-06-22
Jnd- og udklarerede Skibe ved Odense Toldkammer. Jndgaaede, den 21 Juni, G. Mattion af Fiskebekskihl, fra Norge, Sluppen Johanne Marie med Trælast: B. H. Larsson af Fiskebekskihl, fra Norge, Slupgen Johan August med Trælast P. Neander af Ærøeskjøbing, fra Veile, Jagten SalomCathrine med Byg.
Odense Adresse-Contoirs Efterretninger, 1848-06-22
Udgaaede: den 22de, C. Jensen af Odense til Samsø Jagten Speculationen med Trælast og Stykgods. A. M. Fischer af Odense, til Faxø, Sluppen Caroline & Mathilde, ballastet; J. Svendsen af Sønderboe, til Engelland, Galeasen, Fedis med Byg.
Odense Adresse-Contoirs Efterretninger, 1848-06-22
Kjøbenhavns Børs-Cours den 20 Juni 1818. Hamb. 2 M. - k. S. 199 1/2. Bank-Disconto 5 pCt., ditto paa Banco=Vexler 4 pCt. 3 pCt. engelsk danske Obligationer 67 1/2 a 68 1/2. Nationalbank-Actier 139 a 139 1/2 Rbd. r. Sølv.
Odense Adresse-Contoirs Efterretninger, 1848-06-22
(Jndsendt.)¬ J Løverdags blev ved Trommeslag bekjendtgjort, at Boghvedegryn kom til Udsalg paa Torvet, - men efterat endeel af Byens Beboere flere Gange forgiæves havde søgt Torvet for at kjøbe af de averterede Gryn, opklaredes det, at Meelhandler & Høker Prætorius havde opkjøbt hele Partiet. Hvorvidt saadant Opkjøb er overeensstemmende med Politi anordningerne vides ikke. Paa en Tid, da Odense er belagt med Jndqvartering, og Meel og Gryn vanskelig at erholde paa Møllerne, formedelst Vandmangel, har Man imidlertid troet at burde henlede Politiets Opmærksomhed herpaa, for at en Gjentagelse muligen kan forebygges.
Odense Adresse-Contoirs Efterretninger, 1848-06-22
AVERTISSEMENTS. Efter dertil given Anledning, bringes herved til offentlig Kundskab, at ikkuns de til Praxis anthoriserede Læger heri Stiftet ere berettigede til at udtrække Tænder og behandle Sygdomme i disse.
Odense Adresse-Contoirs Efterretninger, 1848-06-22
Odense Politikammer den 22 Juni 1848. G. Klauman.
Odense Adresse-Contoirs Efterretninger, 1848-06-22
Da Dampskibet "Mercurius" som ikkun medtager Passagerer, paa Grund af Omstændigheder fra Dags Dato indtil videre skal besørge Børtfarten om Eftermiddagen fra Nyborg til Korsøer, saa maae, naar Heste, Vogne og Kreaturer ønskes overført pr. Dampskib, disse være her Midnat senest Kl. 12 for at afgaae med Dampskibet Kronprinds Frederik Carl Christian som overfører Estafetteposten omtrent Kl. 1. Nyborg Færgecontoir den 22 Juni 1848.
Odense Adresse-Contoirs Efterretninger, 1848-06-22
Schalburg.
Odense Adresse-Contoirs Efterretninger, 1848-06-22
Det fyenske Brand=Assuranceselskab. Mandagen den 19 Juni afholdtes en extraordinair Generalforsamling i Odense, hvortil var indbudet i Stiftets Aviser. 1) Formanden forelagde Generalforsamlingen det Spørgsmaal, hvorledes Selskabets disponible Midler skulde gjøres frugtbringende. Generalforsamlingen vedtog eenstemmigen at Selskabets disponible Midler for det næstkommende løbende Aar, skulde anlægges i de emanerede CreditBeviser. 2) Formanden foreslog at udnævne en Committee til at gjennemgaae de Forhører, som ere afholdte efter en i Ringe Kroe den 6 November 1847 stedfunden Jldebrand, og at bemyndige denne Committee til at decidere om Godtgjørelsen strax som udbetales eller Spørgsmaalet forelægges en extraordinair Repræsentantforsamling. Generalforsamlingen vedtog eenstemmigen at udnævne en med saadan bemyndigelse forsynet Committer, og valgtes dertil i Forening med Formanden og Viceformanden, Justitsraad Lindegaard til Lykkesholm, Birkedommer Haastrup, Forvalter Jørgensen paa Holkenhavn, Gaardeier Hansen i Sødringe og Kammerraad Plesner paa Hellerup. Da intet videre var at forhandle, sluttedes Generalforsamlingen. in sidem. Sehestedt Juul, Langkilde. Jørgensen. p. t. Formand. Pavillomen Floma¬
Odense Adresse-Contoirs Efterretninger, 1848-06-22
Jmorgen, Fredag (St. Hans Aften) Kl. 6 1/2 8 Kunst ridning af Hoffmanns Selskab. Kl. 9 Linedands. Kl. 10 Pas de shawls, dandses af Dem. Flora og Josephine Hoffmann. - Entree 16 s. for Voxne, Børn 8 s.
Odense Adresse-Contoirs Efterretninger, 1848-06-22
Søndag Aften ligeledes Forestillinger af Hoffmanns Selskab. Carl Bang.
Odense Adresse-Contoirs Efterretninger, 1848-06-22
Da de i Avisen No. 148 efterlyste Børster af forskjellige Slags, som tabte paa Veien mellem Gribsvad og Vissenberg, endnu ikke ere komne tilstede, anmodes Finderen herved paany til mod en Douceur at aflevere samme enten i Vissenberg Kro eller til Hørkræmmer Ullum i Odense. J modsat Fald gjøres herved opmærksom paa, at samtlige Børster vare af Børstenbinderens Arbeide i Skydebjerg, for om sammes mulige Falbydelse kunde lede til Opdagelse. Strøm Badehuset ved Middelfart, der er udlagt lige for Torvet, er til Enhvers Afbenyttelse som er forsynet med Adgangskort, hvilke faaes ved Hr. Kjøbmand Behrendt, Nøglene erholdes hos Hr. Skrædder Jeppesen; Tiden for Damer er indrømmet fra Kl. 7 Formiddag til Kl. 10 og fra 2 til 5 Eftermiddag. Directe Skibsleilighed fra Hull til Odense. Skonnerten Betzy & Laura, ført af Captain R. Rasmussen, er afgaaet herfra til Hull. og retournerer igjen directe hertil, anbefaler sig for Gods til Odense og øvrige Kjøbstæder. Nærmere Underretning meddeler Hr. Mægler J. W. Maar.
Odense Adresse-Contoirs Efterretninger, 1848-06-22
En Karl, som skyder godt, kan faae en Plads som Skytte paa en Herregaard til 1 Septbr. 6 Billet mærket Skytter indlægges paa Adressecontoiret. En flink Karl. kan strax faae Plads paa en Herregaard som Kudsk. Billet, mærket Kudske indlægges paa Adressecontoiret.
Odense Adresse-Contoirs Efterretninger, 1848-06-22
En ung Pige af borgerlig Stand ønsker sig en Plads i et godt Huus, helst paa Landet, hvor hun under Huusmoderens Veiledning kunde deeltage i huuslige Gierninger. Paa Lønnen, sees ikke saameget. Nærmere Underretning erfares paa Adressecontoiret.
Odense Adresse-Contoirs Efterretninger, 1848-06-22
En Dreng, som særdeles skikket til Mærk. Handelen, og som regner og skriver godt, søger Condition snarest mulig. De herpaa Reflecterende bedes om at aflevere billet paa Adressecontoiret mærket 180.
Odense Adresse-Contoirs Efterretninger, 1848-06-22
En Karl, som er fri for Kongelig Tjeneste, søger Plads enten paa en Herregaard eller hos en Kjøbmand i en af Kjøbstæderne, helst i Odense. Adressecontoiret anviser. 500 a 1000 Rbd.,
Odense Adresse-Contoirs Efterretninger, 1848-06-22
Umyndiges Midler under Stamhuset Juelsbergs Overformynderi, kunne strax erholdes til Laans, imod betryggende lovbefalet Sikkerhed. Juelsberg pr. Nyborg den 17 Juni 1848. Friis.
Odense Adresse-Contoirs Efterretninger, 1848-06-22
200 Rbd. af Umyndiges Midler under Stamhuset Hver ringes Overformynderi ere strax at erholde til Laans, mod anordningsmæssig Sikkerhed, naar man derom henvender sig til Undertegnede. Hverringe den 17 Juni 1848. Rudolph v. Juel.
Odense Adresse-Contoirs Efterretninger, 1848-06-22
126 Rbd. 15 s., Umyndiges Midler under Salling Herreds Overformynderi, kunne, mod anordningsmæssig Sikkerhed, erholdes til Laans, naar man desangaaende henvender sig til undertegnede Overformynder. Salling Herredscontoir, Faaborg den 14 Juni 1848. est.
Odense Adresse-Contoirs Efterretninger, 1848-06-22
J Garver Ravns Gaard paa Vestergade No. 268 kan bekommes Jordbær, naar man henvender sig til Gartneren i Haven.
Odense Adresse-Contoirs Efterretninger, 1848-06-22
Ægte importerte Cigarer fra 2 Rbd. til 8 Rbd. pr. 100 Stk. bekommes i 30 forskjellige Sorter hos L. B. Jürgensen, Odense Vestergade 297.
Odense Adresse-Contoirs Efterretninger, 1848-06-22
Nybrændt Faxöe Steenkalk faaes fra min Ovn i Kræmmermarken Mandagen den 26 Juni. P. Rasmussen.
Odense Adresse-Contoirs Efterretninger, 1848-06-22
Couleurte, stribede og hvide Manschetskjørter a 3 Mk. Stk. bekommes hos L. B. Jürgensen, Odense Vestergade 297.
Odense Adresse-Contoirs Efterretninger, 1848-06-22
En ikke for stor Reol, helst til at stille paa et Bord, samt en vel conserveret Dolk eller lille Hirschfænger ønskes tilkjøbs. Adressecontoiret anviser.
Odense Adresse-Contoirs Efterretninger, 1848-06-22
Fartøi til Salg. En Jagt paa 11 1/2 Commercelæst i complet seilbar Stand, og en Beltsbaad, som lader circa 150 Tdr. Korn, er til Salg hos Skibsbygmester Dyreborg i Faaborg.
Odense Adresse-Contoirs Efterretninger, 1848-06-22
3 Værelser med Kjøkken og Spiskammer &c., i min Gaard paa Hjørnet af St. Annegaden og Smedestrædet ved Vestergade, ere ledige til October Flyttedag. B. Rieffestahl.
Odense Adresse-Contoirs Efterretninger, 1848-06-22
Formedelst høi Alder og Svaghed, agter Eieren at afhænde Sindinggaard og Ørnhoved i Ringkjøbing Amt, 3 og 3 1/2 Mile fra Holstebro. Auction herover afholdes paa Sindinggaard Onsdagen den 9 August d. A. om Formiddagen Kl. 10. Men ifald Eiendommene, formedelst Tids=Conjuncturerne, ikke skulle vorde solgte, da ville disse, samme Dag og Sted Kl. 2, vorde absolut bortforpagtede paa billige Vilkaar, da Besidderne ville fraflytte. Paa Sindinggaard holdes noget over 100 Stkr. Fæ-Kreature, deriblandt 70 Meieri Kreature, 10 a 12 Plovstude, Resten Qvier og ungt Qvæg, 14 a 16 Heste og 3 a 400 fine Merinos Faar. Paa dens Afbygger=Steder holdes over 30 Stkr. Hornqvæg, meest Køer og circa 60 Faar. Paa Ørnhoved, som først siden 1843 er begyndt at opdrives, holdes 4 Heste, 46 a 56 Stkr. Fæ-Kreature og 50 Faar. Sindinggaards Eiendomme have Hartkorn frie Hovedgaardstaxt circa 25 Tdr., Ørnhoved ufrie Hovedgaardstaxt c 5 Tdr. Til begge Eiendomme ere mange 100 Tdr. Land tjenlige til Opdyrkning, og ypperlig Mergel haves. Nærmere Beskrivelse vil findes i 3 af de Berlingske Tidender, som i disse Dage udkomme. Megen Correspondance herom kan Eierens Svaghed ikke tillade; men enhver solid Lysthaver vil vist besee Eiendommene, som paa Forlangende forevises af Eieren eller Avlskarlene paa Gaardene. Salg eller Bortforpagtning underhaanden kan ogsaa finde Sted, og skal i saa Fald Auctionen vorde aflyst. Sindinggaard ved Holstebro den 14 Juni 1848. S. A. Hielstrup.
Odense Adresse-Contoirs Efterretninger, 1848-06-22
Auction over Græslodder. Torsdagen den 29 Juni førstk., Eftermiddag Kl. 4, bliver Kløvermosen afholdt Auction over endeel Græslodder til Høeslet. Odense Auctionscontoir den 22 Juni 1848. Ch. Estrup.
Odense Adresse-Contoirs Efterretninger, 1848-06-22
Onsdagen den 5te og Torsdagen den 6 Juli førstkommende, hver Dags Formiddag Kl. 9, bliver i Gaarden No. 21 i Gjerritzgade her i Byen ved offentlig Auction bortsolgt endeel Colonialvarer og Vine, deels paa Bouteiller og deels paa Træer, 2 Kjøreheste, 2 Arbeidsvogne, en Jagtvogn, 2 Køer og nogle Avlsredskaber, circa 1000 Tdr. Havre og 100 Tdr. andre Kornvarer m. m., Alt tilhørende Kjøbmand J. M. Grønmalde Fallitbo. - Kornvarerne og Kreaturene sælges den 5 Juli om Middagen Kl. 12. Hvilket herved bekjendtgjøres. Svendborg Byefogedcontoir den 20 Juni 1818. Chr. v. Jessen.
Odense Adresse-Contoirs Efterretninger, 1848-06-22
Da de ved 3die Auction over Kjøbmand Ernst Brandt Opbudsboes faste Eiendomme her i Byen gjorte Bud ikke ere approberede, bliver bemeldte Eiendomme, saaledes som de ere beskrevne i de tidligere udstædte Bekjendtgjørelser, stillede til Bortsalg ved en 4de Auction, der afholdes her paa Contoiret Tirsdagen den 18 Juli førstkommende, Formiddag Kl. 10. Svendborg Byefogedcontoir den 20 Juni 1848. Chr. v. Jessen.
Odense Adresse-Contoirs Efterretninger, 1848-06-22
Onsdagen den 19 Juli førstkommende, Formiddag Kl. 9, bliver, efter Skifterettens Foranstaltning, ved offentlig Auction, der afholdes i Gaarden No. 365 her i Byen, bortsolgt det Kjøbmand S. Theill & Comp.s Fallitbo tilhørende Varelager, bestaaende af endeel Colonial- og Urtekramvarer og circa 2000 Flasker diverse Vine m.v. Hvilket herved bekjendtgjøres. Svendborg Byefogedcontoir den 20 Juni 1848. Chr. v. Jessen.
Odense Adresse-Contoirs Efterretninger, 1848-06-22
Tirsdagen den 11 Julii, Formiddag Kl. 11, bliver her paa Contoiret afholdt en Skiftesamling i afgangne Landmaaler Werckmesters Stervbo, hvilket herved bekjendtgjøres. Svendborg Byefogedcontoir den 20 Juni 1848. Chr. v. Jessen.
Odense Adresse-Contoirs Efterretninger, 1848-06-22
Onsdagen den 12 Juli førstkommende, Formiddag Kl. 11, bliver her paa Contoiret foretaget afgangne Præste EnkeMadame Elisabeth Cecilie Langes Stervbo, som da forventes at kunne sluttes; hvilket herved bekjendtgjøres. Svendborg Byfogedcontoir den 20 Juni 1848. Chr. v. Jessen.
Odense Adresse-Contoirs Efterretninger, 1848-06-22
Enhver, der maatte have Noget at fordre i Stervboet efter Oberstlieutenant, Ridder og Dannebrogsmand Christian Wilhelm v. Magius, der som Kommandeur for 3die Jægerkorps faldt 23 April 1818 i Slaget ved Slesvig, indkaldes med 12 Ugers Varsel til for mig, som Skifteforvalter i Boet, at anmelde og legitimere deres Fordringer. Nyborg Skifteret den 20 Juni 1848. Bierfreund. Fyens Stiftsavis redigeres af N. Seedorff, udgives i Odense 6 a 6 Gange ugentlig. Trykt med Hurtigpresse.
Odense Adresse-Contoirs Efterretninger, 1848-06-23
Udlandet. Frankerig. I Paris er i nogen Tid forberedt et stort Folkegilde til 1/2 Franes (omtrent 8 Rbs.) Personen: det er nu opsat til den 14 Juli (Aarsdagen før Bastillens Bestormelse); 65,000 Gjæster ere allerede indstrevne. Louis Napoleon har ved at give Afkald i paa sin Plads i Nationalforsamlingen taget en tung Steen saavel fra Forsamlingens som fra den executive Kommittees Hjerte, saameget mere, da de bonapartistiske Bestræbelser begyndte at fremtræde med megen Dristighed og der var grundet Mistanke om, at Exprindsen ingenlunde var fremmed for dem. Thiers staaer allerede i Spidsen for Nationalforsamlingens Finantskommittee ved Siden af sine fordums politiske Venner i det gamle Kammer.
Odense Adresse-Contoirs Efterretninger, 1848-06-23
Østerrig. Under de sidste Uroligheder have Czekerne i Prag viist stor Forbittrelse mod den tydske Befolkning, der efter mange Mishandlinger tildeels søgte sin Frelse i Flugten, men hvoraf Mange udenfor Staden, faldt i rasende Bønders Hænder. En tydsk Papirhandler, der som Nationalgardist havde skudt 2 echiske Studenter, blev forsfæstet: Gaderne laae fulde af Liig; Husene plyndredes; echiske Qvinder opfordrede til nye Grusomheder. Saaledes hevner sig en Nationalitets langvarige Undertrykkelse.
Odense Adresse-Contoirs Efterretninger, 1848-06-23
Preussen, Fra Berlin paastaaes, at den russiske Krigserklæring blot er et Rygte, der har sin Oprindelse, i en meget energisk Note, hvori Keiseren havde erklæret, at han ikke vilde tillade, at der brugtes Vold mod hans Bundsforvandte Danmark paa Gebeet, som utvivlsomt var dansk Land; Noten var eftertrykkeligen bleven understøttet af Engelland (?) og Preussen havde ikke kunnet redde sig paa anden Maade, end ved at skyde sig ind under Forbundet, hvorved rigtignok Preussens selvstændige Politik var gaaet tabt. "Zeitungshalle vil vide, at Frankerig saavel i Frankfurt som i Berlin har indlagt Protest mod enhver Deling af Posen. - J Berlin er aabnet en Haandværkerkongres, hvortil 25 Stæder have sendt Deputerede. Kongen har udnævnt GeneralSchreckenstein til Krigsminister.
Odense Adresse-Contoirs Efterretninger, 1848-06-23
Tydskland. De demokratiske Foreninger have i en Forsamling i Frankfurt den 15 erklæret, at de ikke anerkjende Nationalforsamlingen; de ville forlægge deres Møder til Berlin, hvor de haabe at finde en bedre Jordbund for Revolutionen. - J Hannover har det andet Kammer bevilget en overordentlig Krigskat paa 500,000 Thaler, der i fornødent Fald kan gjentages.
Odense Adresse-Contoirs Efterretninger, 1848-06-23
Generallieut. Halkett er udnævnt til Jnfanterigeneral.
Odense Adresse-Contoirs Efterretninger, 1848-06-23
- Den 16 ds. døde Storhertug Ludvig 11 af HessenDarmstadt Regent siden 1830; hans Efterfølger er Ludvig III, Medregent siden den 5 Marts d. A.
Odense Adresse-Contoirs Efterretninger, 1848-06-23
Fædrelandet. Blandinger. Det i Gaarsavisen omtalte Udtog af en Additionelrapport over Slaget ved Dyppel den 5 de lyder, med Udeladelse af det allerede Anførte, som følger: "Artilleriet. Oberstlieutenant de Meza berømmer med Rette den urokkelige Fatning, der vistes paa denne for det danske Artilleri saa hæderlige Dag, af saavel Officerer som Underofficerer og Mandskab. Espingolerne berømmes for den Uforfærdethed, hvormed de stedse gik frem paa de farefuldeste Steder. - Kapitain Bruun udhæver, at Overkonstablerne Himlingøie, Overholleef, Ellerup og Nykjærshuus med Rolighed og Sikkerhed rettede deres Pjecer og ledede Betieningen. -
Odense Adresse-Contoirs Efterretninger, 1848-06-23
Major Meincke (Espingolerne) roser den Ufortrøden hed og Lyst til Engagement med Fjenden, der vistes af Foureer Duus. - Generalmajor Schleppegrell fremhæver den tappre Oberstlieutenant Morgenstierne, der faldt som Helt, savnet og beklaget; Lieutenant Løvenskjold af 10 Bataillon, der haardt saaret faldt i Fjendens Hænder. - Oberstlieutenant Staggemeier (11 Bataillon) nævner Kommandeersergeanterne Silkeborg, og de Lemos, Sergeant Lauterborn, Frivillig Sergeant Sørensen, hvilke ved deres roesværdige Exempel opmuntrede Mandskabet til Mod og Raskhed. - Major v. Hindenburg (2 Bataillon) fremhæver de svenske Officerer Silfverstolpe, Mørner og Lejonhusvud, samt Frivillig, Korporal Juul. - Oberstlieutenant Rye roser den 12 Bataillon under den faldne Oberstlieutenant Morgenstierne, 13 Bataillon og 3 Jægerkorps. - Kapt. Dan (4 Bataillon) fremhæver svensk Officeer Lieutenant Lindberg, Kommandeersergeant Petersen, samt de frivillige Underofficerer Schack, Harboe, Sylou, Langballe og Rømer - alle for Mod og Koldblodighed under Fægtningen. - Kapitain Nielsen, af 5 Bataillon, fremhæver de frivillige Korporaler Søderberg og Bærentzen, hvoraf den Sidste ydede væsentlig Tjeneste ved at føre Skytterne og altid være fremme i Forbindelse med de Frivillige, Kandidat Ussing, Student T. Liebe, Haack og Clausen, der altid fandtes, hvor Faren var størst. - Major Grum (8 Bataillon) fremhæver fornemmelig Sergeant Christensen og Underkorporal Maarup af 2det, samt Underkorporalerne Jensen og Kieneaf 4 Komp., endelig de Menige Fannerup, Thorsager og Draabye af 1ste Kompagni, samt Fjant af 2 Kompagni. - Desuden findes her mange Officerer anførte, endeel af disses Navne var Ministeren allerede bekjendt fra tidligere hæderlige Leiligheder. Alle Navne, der paa denne Maade fremhæves ville nu som senere stedse være en Gjenstand for Ministerens samvittighedsfuldeste Opmærksomhed, og den Liste, der af dem formeres, skal vorde et skjønt Anhang til vor Rets- og Frihedskamps Historie.
Odense Adresse-Contoirs Efterretninger, 1848-06-23
Kjøbenhavn i Krigsministeriet, den 21 Juni 1848. Johannes Harbou, Adjutant hos Krigsministeren.
Odense Adresse-Contoirs Efterretninger, 1848-06-23
Fra Helsingør berettes af 21 ds. "Jmorges tidlig passerede her forbi den anden Afdeling norske Tropper paa 3 Dampskibe til Malmø, da det ene af disse, som allerede ankom hertil igaar Morges blev liggende her paa Rheden for at oppebie de andres Ankomst, benyttede en Deel af Byens Jndvaanere det smukke Veir igaar Aftes til at bringe de norske Krigere et Velkommen, ved hvilken Leilighed Sangforeningen udførte flere Sange. En Deputation fra Byen var om Middagen gaaet ombord for at indbyde samtlige Tropper iland, hvilken Jndbydelse imidlertid ikke har kunnet blive modtaget. - J Morges passerede desforuden atter 4 Kanonbaade ligeledes til Malmø. - Jdag er hertil overført fra Helsingborg det for Grev Løven hjelms Korps bestemte Artilleri-Train, bestaaende af omtrent 200 Heste og 100 Kudske, hvilke i 3 Afdelinger, ere blevne transporterede hertil deels paa Dampskibet "Herthal, deels i det herværende Færgelangs Fartøier, som dette havde paa Slæbetoug. For Mandskabet har været arrangeret Forfriskninger paa Grønnehaugen, hvor flere Telte i den Anledning ere reiste, og hvor de tre nordiske Flag vaie ligesom og ved Havnen. J Morgen tidlig afgaaer Trainet atter over Hirschholm, Roeskilde, Korsør, Nyborg og Odense til Omegnen af Assens. Flyst. meddeler fra Kjøbenhavn af 22de: "Jforgaars Aftes ankom hertil Staden en russisk Koureer, som medbragte Depescher, og igaar Morges begav den russiske Gesandt, Grev Ungern-Sternberg, sig over til Malm, formodentlig for at konferere med Kongen af Sverrig. - Russisk Krigsdampskib, Smelov " ankom sudfra igaar Eftermiddags. - J Anledning af det svenske Artilleries og Kavalleries Ankomst til Roeskilde over Helsingør afgaaer idag og imorgen Kl. 4 et Extratog paa Jernbanen til Roeskilde. - Den russiske Flaade har i disse Dage provianteret sig her. Den Mængde Fødemidler, som til den Hensigt er bleven bragt ud til Drago, for derfra at afgaae til Flaaden, skal beløbe sig til et enormt Qvantum."
Odense Adresse-Contoirs Efterretninger, 1848-06-23
Under nærværende Omstændigheder er det i høi Grad at ønske, at de diplomatiske Forhandlinger snart maatte tage saadan Vending, der kunde lede til Opfyldelsen af vore svenske og norske Brødres og navnlig Troppernes ivrige Længsel efter at yde fuld Bistand i Danmarks retfærdige Sag, og ikke længer være uvirksomme Tilskuere ved en Kamp, hvis heldige Udfald deres fuldstændige Deeltagelse vilde betrygge. Det fremgaaer af Forhandlingerne i den rendsborgske Stænderforsamling, at hverken den oprørske Regjering eller de ulovligen sammenkaldte Stænder have Lyst til at paatage sig Ansvaret for den projecterede Krigsskat; hiin, der vilde vælte Ansvaret paa Stænderne, havde derfor ikke forelagt noget Lovudkast og søgte at skyde Jnitiativet over paa disse; Stænderne derimod urgerede paa, at de derved vilde overskride deres Fuldmagt, da de kun vare valgte til at give et Raad om et til dem henvendt Forslag, Man meente ogsaa, at der burde aflægges et Finantsregnskab; Udfaldet blev, at der foreløbig ingen Kommittee nedsattes og at Kommissarius maatte love at et Udkast skulde blive forelagt om nogle Dage, som dog kun vilde være en Motivering af Regjeringens Andragende, da en Regnskabsaflæggelse var umulig nu midt i Aaret. Hertugen af Augustenborg var snild nok til under Debatten at slaae sig til Oppositionen.